ລາຍງານ ແຈ້ງວ່າ ພວກຜູ້ນຳຈີນ ເຊື່ອງຊັບສິນ ໄວ້ຢູ່ ຕ່າງປະເທດ
ລາຍ​ງານ ​ຂອງ​ກຸ່ມ​ນັກ​ຂ່າວ ສືບສວນນາໆ​ຊາດ ICIJ ແຈ້ງວ່າ ຍາດພີ່ນ້ອງ ທີ່​ໃກ້ຊິດ​ ​ພວກ​ຜູ້​ນໍາ​ຈີນ ໄດ້ສ້າງຕັ້ງບໍລິສັດ ຢູ່ຕ່າງປະເທດ ​ເພື່ອ​ຊຸກເຊື່ອງ ຄວາມ​ມັ່ງ​ມີ ຢ່າງມະຫາສານ ຂອງ​ພວກເຂົາ​ເຈົ້າ.
ການສືບສວນຂອງກຸ່ມນັກຂ່າວ ທີ່ມີສໍານັກງານຢູ່ໃນສະຫະລັດ ແນະໃຫ້ເຫັນວ່າ ຍາດພີ່ນ້ອງ ທີ່ໃກ້ຊິດກັບພວກຜູ້ນໍາຈີນ ຊຶ່ງຮວມ ທັງປະທານ Xi Jinping ໄດ້ສ້າງຕັ້ງບໍລິສັດຈຳນວນນຶ່ງ ຢູ່ຕ່າງ ປະເທດ ເພື່ອປົກປິດຄວາມມັ່ງມີຢ່າງມະຫາສານ ຂອງພວກ ເຂົາເຈົ້າ ລາຍງານທີ່ພິມເຜີຍແຜ່ ໃນວັນພຸດມື້ນີ້ ໂດຍກຸ່ມພວກນັກຂ່າວ ສືບສວນນາໆຊາດ ຫຼື ICIJ (International Consortium of Investigative Journalists) ແມ່ນອິງຕາມຂໍ້ມູນເອກກະ ສານທີ່ມີການຮົ່ວໄຫລ 2 ລ້ານ 5 ແສນໜ້າ ທີ່ໄດ້ສະແດງໃຫ້ ເຫັນລາຍຊື່ເຈົ້າຂອງທຸລະກິດແລະຊັບສິນຕ່າງໆ ທີ່ລົງທະບຽນ ຢູ່ໃນປະເທດ ນ້ອງເຂີຍຂອງປະທານ Xi ແລະລູກຊາຍຂອງອະດີດນາຍົກລັດຖະມົນຕີ ທ່ານ Wen Jiabao ແມ່ນຮວມຢູ່ໃນບັນດາລາຍຊື່ດັ່ງກ່າວນີ້ ພີ່ນ້ອງໃກ້ຊິດຂອງອະດີດປະທານ ປະເທດທ່ານ Hu Jintao, ນາຍົກລັດຖະມົນຕີຄົນກ່ອນ ທ່ານ Li Peng ແລະມື້ລາງຜູ້ນໍາ ປະເທດ ທ່ານ Deng Xiaoping ກໍຖືກລະບຸວ່າມີຊື່ເປັນເຈົ້າຂອງທຸລະກິດແລະກອງທຶນ ເຫຼົ່ານີ້ ໜັງສືພິມ New York Times ແລະວາລະສານ Bloomberg ໄດ້ພິມເຜີຍແຜ່ໃນປີ 2012 ວ່າ ຄອບຄົວຂອງທ່ານ Xi ແລະທ່ານ Wen ມີຊັບສົມບັດມະຫາສານ ຫລັງຈາກນັ້ນກຸງ ປັກກິ່ງກໍໄດ້ກີດກັນ ບໍ່ໃຫ້ຜູ້ຄົນເຂົ້າໄປເບິ່ງເວັບໄຊຂອງໜັງສືພິມແລະວາຣະສານດັ່ງກ່າວ ໃນຈີນເພື່ອເປັນການຕອບໂຕ້ກ່ຽວ ກັບເລື່ອງດັ່ງກ່າວ ໃນວັນພຸດມື້ນີ້ ເຈົ້າໜ້າທີ່ຍັງໄດ້ກີດກັນ ບໍ່ໃຫ້ຜູ້ຄົນເຂົ້າໄປເບິ່ງເວັບໄຊຂອງກຸ່ມ ICIJ ແຕ່ຍັງ ບໍ່ທັນມີປະຕິກິລິຍາຕອບໂຕ້ຂອງທາງການແຕ່ຢ່າງໃດເທື່ອ ຕໍ່ລາຍງານທີ່ວ່ານີ້